
Széklettranszplantáció IBD-s betegekben

Kulcsszavak: Széklettranszplantáció, gyulladásos bélbetegség, mikrobiom
Bevezetés: A gyulladásos bélbetegség (IBD) olyan betegségek komplex összessége, amelyek krónikus gyulladáshoz vezetnek a gyomor-bél traktusban. Bár az IBD etiológiája nem teljesen feltárt, azonban jól ismert a bél-mikrobiommal való szoros kapcsolata, ily módon ennek manipulálása a terápia egy lehetséges célpontját képezi. Kutatásunk célja, hogy a korábban szteroid vagy biológiai kezelés mellett még aktív betegséget mutató IBD-s betegeket széklet mikrobióta transzplantációban (FMT) részesítsük, így a beavatkozást követően klinikai remisszióba kerülhessenek.
Módszerek: Kutatásunk első felében a megfelelő donorok toborzását, szűrővizsgálataikat majd az alkalmasnak bizonyuló donorszékletből kapszulák előállítását végezzük. Második fázisban a transzplantációra alkalmas recipiensek kikeresése, toborzása és transzplantációja történik, majd a harmadik fázisban a beavatkozás hatékonyságának mérése és követése.
Eredmények: Eddig kilenc IBD-s beteg transzplantációja történt meg, mindegyikük gyulladásos értékei szignifikánsan csökkentek, panaszaik javultak. További 10 recipiensnek rendelkezésére áll a kapszula fagyasztónkban, valamint biobankhoz székletet tettük el a betegektől további metagenomikai analízisre.
Megbeszélés: Az FMT egy jó alternatíva lehet a gyógyszeres kezelésre nem reagáló, vagy gyulladásos aktivitást mutató betegek kezelésére. A hosszútávú hatékonyság megítélésére reményeink szerint a vizsgálatunk választ ad majd.



